
Ministru kabineta rīkojums Nr. 571
Ludzā 2022. gada 24. augustā (prot. Nr. 41 23. §)
Par Gulbenes novada pašvaldības nekustamā īpašuma "Meža Biķernieki" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Gulbenes novada pašvaldības īpašumā esošo nekustamo īpašumu "Meža Biķernieki" (nekustamā īpašuma kadastra Nr. 5056 004 0386) – zemes vienību (zemes vienības kadastra apzīmējums 5056 004 0259) 1,43 ha platībā – Galgauskas pagastā, Gulbenes novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Gulbenes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

